Source: http://docplayer.fi/2962399-Tyonantajavelvoitteet-vuokratyossa.html
Timestamp: 2017-08-21 01:22:28+00:00
Document Index: 3242243

Matched Legal Cases: ['tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'KKO ', 'tuomioistuin ', 'tuomioistuin ', 'kko ']

Työnantajavelvoitteet vuokratyössä - PDF
Työnantajavelvoitteet vuokratyössä
Download "Työnantajavelvoitteet vuokratyössä"
1 Työnantajavelvoitteet vuokratyössä Lapin yliopisto Oikeustieteiden tiedekunta Työ- ja sosiaalioikeus Pro gradu -tutkielma Kevät 2014 Juha Määttä
2 ii Lapin yliopisto, oikeustieteiden tiedekunta Työn nimi: Työnantajavelvoitteet vuokratyössä Tekijä: Juha Määttä Opetuskokonaisuus ja oppiaine: Työ- ja sosiaalioikeus Työn laji: Tutkielma_X_Laudaturtyö Lisensiaatintyö Kirjallinen työ Sivumäärä: XI + 83 Vuosi: Kevät 2014 Tiivistelmä: Tutkielman tavoitteena on selvittää Suomessa tehtävän vuokratyön osalta, mitkä työnantajavelvoitteet kuuluvat käyttäjäyritykselle ja mitkä velvoitteet kuuluvat vuokrausyritykselle. Tutkimusmetodi on pääosin oikeusdogmaattinen, vaikka Ruotsin lainsäädännöstä ja vuokratyöhön soveltuvasta työehtosopimuksesta esitetäänkin selvitystä. Jälkimmäinen on ollut tarpeen johtopäätösten tekemiseksi. Tutkielman ydin muodostuu työsopimuslain 1:7 :stä. Se toimii lähtökohtana vuokrausyritykselle jäävien velvoitteiden ja käyttäjäyritykselle siirtyvien velvoitteiden tarkastelussa. Lisäksi työssä on käsitelty vuokratyötä koskevia erityissäännöksiä. Tutkielmassa on eritelty lyhyet ja pitkät vuokratyösuhteet. Säännösten soveltaminen ja työnantajavelvoitteiden kuuluminen tietylle osapuolelle riippuu useasti siitä, kuinka pitkästä toimeksiannosta on kyse. Käyttäjäyritys ja vuokrausyritys voivat sopia erilaisista käytännön järjestelyistä myös toimeksiantosopimuksessa. Tutkielman johtopäätöksissä on esitetty tarkennuksia ja parannuksia nykyisen lainsäädännön sisältöön. Esimerkiksi vuosilomalakia tulisi täsmentää siten, että voimassa olevissa vuokratyösuhteissa ei olisi sallittua korvata varsinaista lomaa rahallisesti. Työterveyshuoltolakiin esitetään parannuksia yhteistoiminnan tehostamiseksi. Käyttäjäyrityksen tulisi osallistua vuokrausyrityksen työterveyshuollon järjestämiseen tiiviimmin. Työsopimuslakia tulisi täsmentää vuokratyöntekijöiden yhdenvertaisen kohtelun osalta. Myös lakia alemman tasoisten säännösten soveltuminen toimeksiannon aikana pitäisi kirjata lakiin, jotta käyttäjäyrityksen asema olisi selkeämpi. Työ- ja elinkeinoministeriön tulisi laatia toimeksiantosopimuksia koskevat suositusluonteiset vähimmäisehdot, joiden avulla voitaisiin välttää vuokratyön käytännön järjestelyihin liittyviä epäselvyyksiä. Lisäksi työsopimuslakia tulisi selkeyttää siltä osin, kuka vastaa työnantajavelvoitteiden laiminlyönnistä vuokratyössä. Nykyisellään vastuu lienee kaikilta osin vuokrausyrityksellä. Yhtenä ratkaisuna tähän voisi olla Ruotsissa käytössä oleva järjestelmä, jonka mukaan työntekijä voi tietyissä tilanteissa ajaa kannetta suoraan käyttäjäyritystä vastaan. Epäasiallisilla perusteilla tehtyjen määräaikaisten työsopimusten käyttöä voitaisiin rajoittaa esimerkiksi Ruotsissa käytössä olevalla takuupalkkajärjestelmällä, mutta sen käyttöönotto voi hidastaa vuokratyömarkkinoiden kehitystä. Tällä saattaa kuitenkin olla haitallisia vaikutuksia erityisesti nuorten henkilöiden työllistymiseen. Avainsanat: Käyttäjäyritys, toimeksianto, vuokrausyritys, vuokratyöntekijä, työnantajavelvoite Muita tietoja: Suostun tutkielman luovuttamiseen Rovaniemen hovioikeuden käyttöön _x_ Suostun tutkielman luovuttamiseen kirjastossa käytettäväksi _x_ Suostun tutkielman luovuttamiseen Lapin maakuntakirjastossa käytettäväksi _x_ (vain Lappia koskevat)
3 iii SISÄLLYS LÄHTEET... v LYHENTEET... xi 1 Johdanto Vuokratyösuhde Lainsäädäntö ja keskeiset käsitteet Tehtävän asettelu ja tutkimusmetodi Vuokratyöstä yleisesti Vuokratyön käyttö Vuokratyö lukuina Alihankinta, työntekijöiden lainaus ja työnvälitys Työsopimusosapuolten suostumukset ja työnantajavelvoitteiden siirtäminen sopimuksin Lakia alemmantasoisten säännösten soveltuminen vuokratyöhön Työsuhde-etuuksien jatkuminen yhdenjaksoisena Käyttäjäyrityksen oikeudet ja velvollisuudet suhteessa vuokrausyritykseen Käyttäjäyrityksen direktio-oikeus Yleisvelvoite ja syrjintäkielto Direktio-oikeuden rajoitukset Tulkintaetuoikeus Muut välittömästi työn tekemiseen liittyvät oikeudet ja velvoitteet Työturvallisuus Työaika Hätätyö Lyhyet perhevapaat Luottamustoimet Vuokrausyritystä koskevat oikeudet ja velvollisuudet ja niiden suhde käyttäjäyritykseen Palkanmaksu Palkanmaksukausi ja palkkapäivä Sairausajan palkka Palkanmaksu muiden työntekoa koskevien esteiden osalta Vuosiloma vuokratyösuhteessa Loman määräytyminen Vuosiloman ajankohta ja ilmoitusajat Vuosilomakirjanpito ja kanneoikeus Työterveyshuolto Yhteistoiminta työterveysasioissa... 54
4 iv Työnantajan suunnitteluvelvoite Tiedonanto ja neuvontavelvoite Pidempiaikaiset perhevapaat Määräaikaiset työsopimukset ja kurinpitotoimet Käyttäjäyritystä ja vuokrausyritystä koskevat erityissäännökset Koeaika Vapautuvista työpaikoista ilmoittaminen Vuokratyöntekijöiden työsuhteisiin sovellettavat vähimmäisehdot Vuokratun työntekijän oikeus palveluihin ja järjestelyihin käyttäjäyrityksessä Selvitys työnteon keskeisistä ehdoista Tilaajavastuu Yhteistoiminta Vuokratyö Ruotsissa Lopuksi... 81
5 v LÄHTEET KIRJALLISUUS Antola, Maritta Parnila, Kirsi Sainio, Jaakko: Työsuhde käytännönläheisesti. Helsinki Barnard, Catherine: EU Employment Law. Oxford Bruun, Niklas Von Koskull, Anders: Työoikeuden perusteet. Helsinki Engblom, Matleena: Työnjohto-oikeus erityisesti työtuomioistuimen käytännön valossa. Työoikeudellisen Yhdistyksen vuosikirja 2006, s Helsinki Engblom, Matleena: Työsuhteen ehdot määräytyminen, tulkinta ja muuttaminen. Helsinki Göransson, Håkan Gabinus Garpe, Bengt: Arbetsrätten En introduktion. Mölnlycke Hietala, Harri Kahri, Tapani Kairinen, Martti Kaivanto, Keijo: Työsopimuslaki käytännössä. Helsinki Kairinen, Martti: Työoikeuden normijärjestelmä. Teoksessa Kairinen, Martti Koskinen, Seppo Nieminen, Kimmo Ullakonoja, Vesa Valkonen, Mika: Työoikeus, s Juva Kairinen, Martti: Erityiset työsopimukset. Teoksessa Kairinen, Martti Koskinen, Seppo Nieminen, Kimmo Ullakonoja, Vesa Valkonen, Mika: Työoikeus, s Juva Kairinen, Martti: Työoikeus perusteineen. Raisio Koskinen, Seppo Nieminen, Kimmo Valkonen, Mika: Työsuhteen päättäminen. Helsinki Koskinen, Seppo Ullakonoja, Vesa: Oikeudet ja velvollisuudet työsuhteessa. Jyväskylä Moilanen, Juha-Matti: Määräaikaiset ja osa-aikaiset työsopimukset. Helsinki Nyyssölä, Mikko: Vuosilomalaki. Helsinki Saarinen, Mauri: Pätkätyöt Työnantajan ja palkansaajan opas. Helsinki Salli, Minna: Epätyypilliset työsuhteet käytännönläheisesti. Hämeenlinna Siiki, Pertti: Uusi työsuojelun yhteistoiminta ja työturvallisuus. Helsinki Sädevirta, Markus: Määräaikaiset työsuhteet ja työvoiman vuokraus. Vantaa Paanetoja, Jaana: Työsuhteista työtä vai työtoimintaa. Helsinki 2013.
6 vi Parnila, Kirsi: Vuosiloma-asiat käytännönläheisesti. Helsinki Tiitinen, Kari-Pekka Kröger, Tarja: Työsopimusoikeus. Helsinki Ullakonoja, Vesa: Työpalkka. Teoksessa Kairinen, Martti Koskinen, Seppo Nieminen, Kimmo Ullakonoja, Vesa Valkonen, Mika: Työoikeus, s Juva Valkonen, Mika: Työsuhteen ehtojen muuttaminen. Teoksessa Kairinen, Martti Koskinen, Seppo Nieminen, Kimmo Ullakonoja, Vesa Valkonen, Mika: Työoikeus, s Juva Viitala, Riitta Vettensaari, Minna Mäkipelkola, Jutta: Näkökulmia vuokratyöhön. Helsinki VIRALLISLÄHTEET Eurooppa-oikeudellinen sääntely Neuvoston direktiivi määräaikaisessa tai tilapäisessä työsuhteessa olevien työntekijöiden työturvallisuuden ja -terveyden parantamisen edistämistä koskevien toimenpiteiden täydentämisestä, , 91/383/ETY, EYVL L 206, Neuvoston direktiivi työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista, , 91/533/ETY. Neuvoston direktiivi toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi), , 92/85/ETY. Euroopan parlamentin ja neuvoston direktiivi tietyistä työn järjestämistä koskevista seikoista, , 2003/88/EY. Euroopan parlamentin ja neuvoston direktiivi vuokratyöstä, , 2008/104/EY. Hallituksen esitykset HE 205/1983 Hallituksen esitys Eduskunnalle työsuhdeturvan kehittämistä koskevaksi lainsäädännöksi. HE 113/1992 Hallituksen esitys Eduskunnalle laeiksi työturvallisuuslain ja työsuojelun valvonnasta ja muutoksenhausta työsuojeluasioissa annetun lain muuttamisesta. HE 34/1996 Hallituksen esitys Eduskunnalle työaikalaiksi ja laiksi kotitaloustyöntekijän työsuhteesta annetun lain 9 :n muuttamisesta. HE 37/1998 Hallituksen esitys Eduskunnalle laiksi työsopimuslain muuttamisesta. HE 157/2000 Hallituksen esitys Eduskunnalle työsopimuslaiksi ja eräiksi siihen liittyviksi laeiksi.
7 HE 114/2001 Hallituksen esitys Eduskunnalle työterveyshuoltolaiksi sekä laiksi työsuojelun valvonnasta ja muutoksenhausta työsuojeluasioissa annetun lain 4 ja 11 :n muuttamisesta. HE 59/2002 Hallituksen esitys Eduskunnalle työturvallisuuslaiksi ja eräiksi siihen liittyviksi laeiksi. HE 147/2002 Hallituksen esitys Eduskunnalle laiksi sairausvakuutuslain ja eräiden muiden lakien muuttamisesta. HE 162/2003 Hallituksen esitys Eduskunnalle laiksi yksityisyyden suojasta työelämässä ja eräiden siihen liittyvien lakien muuttamisesta. HE 238/2004 Hallituksen esitys Eduskunnalle vuosilomalaiksi ja eräiksi siihen liittyviksi laeiksi. HE 8/2006 Hallituksen esitys Eduskunnalle laeiksi kuntalain ja eräiden siihen liittyvien lakien muuttamisesta. HE 44/2006 Hallituksen esitys Eduskunnalle laeiksi työsopimuslain 4 luvun ja merimieslain muuttamisesta. HE 254/2006 Hallituksen esitys Eduskunnalle laiksi yhteistoiminnasta yrityksissä ja eräiksi siihen liittyviksi laeiksi. HE 68/2008 Hallituksen esitys Eduskunnalle laeiksi työsopimuslain 1, 2 ja 13 luvun, tilaajan selvitysvelvollisuudesta ja vastuusta ulkopuolista työvoimaa käytettäessä annetun lain 4 ja 6 :n sekä työturvallisuuslain 3 :n muuttamisesta. HE 239/2010 Hallituksen esitys Eduskunnalle laiksi työsopimuslain 1 luvun 3 :n muuttamisesta. HE 75/2011 Hallituksen esitys Eduskunnalle laeiksi sairausvakuutuslain ja työterveyshuoltolain muuttamisesta. HE 104/2011 Hallituksen esitys Eduskunnalle laeiksi työsopimuslain 2 luvun 6 ja 9 :n sekä lähetetyistä työntekijöistä annetun lain muuttamisesta. HE 152/2012 Hallituksen esitys eduskunnalle laeiksi työsopimuslain 2 luvun 4 :n sekä tilaajan selvitysvelvollisuudesta ja vastuusta ulkopuolista työvoimaa käytettäessä annetun lain 6 :n muuttamisesta. HE 203/2012 Hallituksen esitys Eduskunnalle laiksi vuosilomalain muuttamisesta. HE 24/2013 Hallituksen esitys eduskunnalle laeiksi työsopimuslain 2 luvun 16 :n sekä kirjanpitolain 2 luvun ja 8 luvun 4 :n muuttamisesta. Työehtosopimukset Henkilöstöpalvelualan työehtosopimus vii
8 viii Matkailu-, ravintola-, ja vapaa-ajan palveluita koskeva työehtosopimus, työntekijät Metsäteollisuus ry:n ja paperiliitto ry:n välinen työehtosopimus Teknologiateollisuus ry:n ja Metallityöväen liitto ry:n välinen työehtosopimus TT SAK: Yleissopimus OIKEUSKÄYTÄNTÖ EU:n tuomioistuin C-342/01 Gómez Korkein oikeus KKO 1981:II:134 KKO 1982:II:73 KKO 1984:II:6 KKO 1986:II:52 KKO 1986:II:108 (ään.) KKO 1993:42 (ään.) KKO 1994:30 KKO 1995:103 (ään.) KKO 1995:152 KKO 2009:35 KKO 2012:10 (ään.) Työtuomioistuin TT 1993:87 (ään.) TT 1994:59 (ään.) TT 2010:60 TT 2013:142 TT 2013:187 (ään.)
9 ix Työneuvosto TN TN TN MUUT LÄHTEET Bemanningsavtalet manningsavtalet_2012_2015.pdf. Luettu Henkilöstöpalveluyritysten Liitto: Jäsenkysely nkysely_2012_nettiversio.pdf. Luettu Henkilöstöpalveluyritysten Liitto: Henkilöstövuokrausta koskevat yleiset sopimusehdot _FINAL.pdf. Luettu EK: Työehtosopimuksissa yhä paljon vuokratyön käytön rajoituksia Luettu Koskinen, Seppo: Oikeus kohtuulliseen korvaukseen, palkkaan tai palkkioon Luettu (Koskinen 2012a). Koskinen, Seppo: Vuokratyövoimaa käyttävän yrityksen velvoitteita lisättiin Luettu (Koskinen 2012b). Lehto, Anna-Maija Sutela, Hanna: Työolojen kolme vuosikymmentä Työolotutkimusten tuloksia Tilastokeskus. Helsinki Luettu SAK: Pelisäännöt vuokratyölle Luettu Tilastokeskus: Työvoimatutkimus Aikasarjatiedot Luettu Tilastokeskus: Työvoimatutkimus Työllisyys ja työttömyys vuonna Luettu Tilastokeskus: Työvoimatutkimus Työllisyys ja työttömyys vuonna Luettu Työ- ja Elinkeinoministeriö: Vuokratyöopas Luettu
10 x Työ- ja Elinkeinoministeriö: Työvoiman käyttötapojen ja työn tekemisen muotojen muutostrendejä selvittävän ja kehittävän työryhmän väliraportti 16/ Luettu Työministeriö: Vuokratyötä selvittäneen työryhmän mietintö mietinto.pdf. Luettu Verohallinnon päätös vuodelta 2014 toimitettavassa verotuksessa noudatettavista luontoisetujen laskentaperusteista. ut/verohallinnon_paatos_vuodelta_2014_toimi% %29. Luettu
11 xi LYHENTEET EU Euroopan unioni HE Hallituksen esitys KKO Korkein oikeus KL Kuntalaki (365/1995) PL Perustuslaki (731/1999) SVL Sairausvakuutuslaki (1224/2004) TAL Työaikalaki (605/1996) TehtoL Työehtosopimuslaki (436/1946) TEM Työ- ja elinkeinoministeriö TSL Työsopimuslaki (55/2001) TT Työtuomioistuin TyöterveysL Työterveyshuoltolaki (1383/2001) TturvL Työturvallisuuslaki (738/2002) TYV Työoikeudellisen Yhdistyksen vuosikirja VLL Vuosilomalaki (162/2005) YTL Laki yhteistoiminnasta yrityksissä (334/2007)
12 1 1 Johdanto 1.1 Vuokratyösuhde Vuokratyösuhteessa vuokrausyritys ja käyttäjäyritys tekevät keskenään velvoiteoikeudellisen sopimuksen, jonka ehtoja noudattaen työntekijät siirtyvät tekemään työtä jälkimmäisen lukuun. Sopimuksessa on sovittu toimeksiannon ehdoista ja vuokrausyrityksen saamasta vastikkeesta. On tärkeä huomata, että vuokratyöntekijän ja käyttäjäyrityksen välille ei synny työsuhdetta. 1 Työnantajat, jotka kuuluvat henkilöstöpalveluyritysten liittoon, noudattavat alan yleisiä sopimusehtoja. 2 Toimeksiantosopimuksella siirretään työsopimuslain (55/2011) 1:7.3 :ssä mainitut työnjohto- ja valvontavalta sekä ne työnantajalle säädetyt velvollisuudet, jotka liittyvät välittömästi työn tekemiseen ja sen järjestelyihin. Kyseinen säännös muodostaa työn ydinalueen. Työvoiman vuokrauksessa voidaan puhua eräänlaisesta kolmikantasuhteesta 3, jossa käyttäjäyrityksen ja vuokrausyrityksen oikeudet ja velvoitteet työntekijää kohtaan määräytyvät sen mukaan onko kyseessä varsinainen työn teettäjä vai työsopimuksen osapuoli. Työntekijä tekee työtä oman työnantajansa lukuun, mutta käyttäjäyritys saa hyväkseen työsuorituksen ja siitä aiheutuvan taloudellisen hyödyn. 4 EU-oikeuden näkökulmasta katsottuna vuokratyön relaatiot ovat samanlaiset. Vuokratyön osalta todetaan kuitenkin, että lyhyissä vuokratyösuhteissa vuokratyönantaja säilyy tavallisesti varsinaisena työnantajana, kun taas pidemmissä vuokratyösuhteissa tilanne ei ole läheskään niin selvä. 5 Työnantaja-asema ei kuitenkaan muutu ainakaan Suomessa. Siitä huolimatta kotimaisesta vuokratyöstä voi tehdä samantyyppisen johtopäätöksen, sillä pidemmissä vuokratyösuhteissa oikeuksien ja velvollisuuksien kuuluminen tietylle osapuolelle ei ole aina niin selvää. Vuokrausyritys on työntekijän varsinainen työnantaja. 6 Sen tärkeimpiä velvoitteita on hoitaa palkanmaksu, sosiaaliturvamaksut, yhteistoiminta-asiat, työterveyshuolto, ylitöiden seuranta ja vuosilomat. Lähtökohtaisesti oikeudet ja velvollisuudet suhteessa työntekijään kuuluvat vuokrausyritykselle, joskin siitä on poikkeuksia. Vastuun jakautumisen perusteet käyttäjäyrityksen ja vuokrausyrityksen kesken määräytyvät päivittäisen 1 Kairinen, Erityiset työsopimukset 2006, s ; Salli 2012, s Ks. Henkilöstöpalvelualan työvoiman vuokrausta koskevat yleiset sopimusehdot Viitala ym. 2006, s. 13. Vuokrausyrityksen, käyttäjäyrityksen ja työntekijän vastuut on määritelty kaaviossa ja tätä kutsutaan kolmikantasuhteeksi.; HE 68/2008, s Kairinen 2009, s Barnard 2012, s Moilanen 2013, s. 88.
13 2 työskentelyn ja työskentelyajan pituuden mukaan. 7 Lyhyissä vuokratyösuhteissa, joissa työntekijä työskentelee jatkuvasti monelle eri työnantajalle, työ- ja lepoaikojen sekä muiden vastaavien seikkojen seuranta kuuluu vuokrausyritykselle. 8 Tämä johtuu jo pelkästään siitä, että eri käyttäjäyritykset eivät voi tietää työntekijän tuntikertymiä tai muita edellä mainittuja asioita kuin vain omalta osaltaan. Pidemmissä vuokratyösuhteissa käyttäjäyritys joutuu huomioimaan työaikalakiin (605/1996) liittyviä velvoitteita ja erilaiset äitiys- ja hoitovapaiden muodot sekä vuosilomat hoidetaan ainakin yhteistyössä vuokrausyrityksen kanssa. Sairausloma ja siihen liittyvä palkanmaksu kuuluu vuokrausyrityksen vastuulle. Työntekijän oikeudet ja velvollisuudet kohdistuvat pääsääntöisesti vuokrausyritykseen. Tästä poiketaan kuitenkin velvollisuuksien osalta niissä tilanteissa, joissa työntekijän suostumus ja TSL:n 1:7 :ään perustuva, direktiota koskeva toimeksiantosopimus suuntaa ne käyttäjäyritykseen. 9 Toimeksiantosopimuksen osapuolet eivät ole toissijaisessa vastuussa vastapuolen velvoitteiden laiminlyönneistä. 10 Esimerkiksi vuokrausyrityksen laiminlyödessä palkanmaksun, käyttäjäyritys ei ole siitä toissijaisessa vastuussa. Vuokratyöntekijä Käyttäjäyritys Velvoiteoikeudellinen sopimus Vuokrausyritys Kaavio 1: Vuokratyön kolmikantasuhde 11 7 HE 157/2000, s Työministeriö 2007, s HE 68/2008, s HE 157/2000, s Tiitinen - Kröger 2012, s. 384; Ks. Barnard 2012, s. 445.
14 3 TSL:n 1:7.3 :ssä käyttäjäyritykselle on säädetty myös velvollisuus toimittaa erilaisia tietoja vuokrausyritykselle. Sen on toimitettava kaikki tarpeelliset tiedot koskien VLL:n ja TAL:n vaatimia lepoaikoja, työtunteja ja niiden sijoittumista. 12 Tämä on välttämätöntä esimerkiksi vuokrausyrityksen työaika- ja palkkakirjanpidon sekä palkan maksun ja vuosilomien määräytymisen kannalta. Mikäli työvuorolistojen laadinnan suorittaa käyttäjäyritys, nämä listat voidaan toimittaa vuokrausyritykselle kirjanpitoa varten. 13 Tiedonantovelvollisuus koskee vastaavasti myös kaikkia muita tietoja, jotka ovat välttämättömiä vuokrausyrityksen työnantajavelvollisuuksien hoitamiseksi. Esimerkkeinä voidaan mainita keskeisten ehtojen ilmoittamisvelvollisuus ja työtodistuksen laatiminen. 14 Mikäli käyttäjäyritys ei toimita näitä tietoja, vuokrausyrityksen on ryhdyttävä tarpeellisiin toimiin niiden saamiseksi. Vuokrausyritys on viimesijaisessa vastuussa siitä, että työntekijälle toimitetaan riittävät ja oikeat tiedot ja se vastaa myös laiminlyönnin aiheuttamista epäselvyyksistä esimerkiksi näyttövaikeuksien suhteen. Lisäksi vuokrausyritys tai sen edustaja voidaan tuomita sakkorangaistukseen työsopimuslakirikkomuksesta TSL:n 13:11 :n mukaisesti. Tiedonantovelvollisuutta tullaan käsittelemään tarkemmin eri työnantajavelvoitteiden osalta. 1.2 Lainsäädäntö ja keskeiset käsitteet Vuokratyösuhteeseen sovelletaan työlainsäädäntöä samalla tavoin kuin muihinkin työsuhteisiin. 15 Soveltuvuuden kannalta ratkaisevassa asemassa ovat siis TSL:n 1:1 ja sen tulkinta. Työsuhteen perustunnusmerkkejä ovat sopimus, työn tekeminen henkilökohtaisesti työnantajan lukuun, vastike sekä työnantajan työnjohto- ja valvontavalta. Työnteko oletetaan vastikkeelliseksi, ellei siitä nimenomaisesti ole sovittu toisin. Työsuhteen olemassaoloa tai sen puuttumista arvioidaan ensisijaisesti perustunnusmerkkien avulla. Epäselvät tilanteet vaativat kokonaisharkintaa työntekosuhteen oikeudellisesta luonteesta. Tällöin huomioon otetaan työsuorituksesta tehty sopimus, sen tarkoitus ja tapauksen todelliset olosuhteet. Työlainsäädännön ajallinen soveltuvuus ratkaistaan jokaisen säännöksen tarkoituksen perusteella erikseen. 16 Hankalissa tapauksissa oikeussuhteen luonnetta tulisi arvioida kaksivaiheisesti, ensiksi perustunnusmerkkien tarkastelun kautta ja 12 HE 68/2008, s. 4 ja Vuokratyöopas 2013, s HE 68/2008, s Moilanen 2013, s HE 157/2000, s
15 4 vasta sen jälkeen kokonaisarvion perusteella. Jälkimmäistä voitaisiin käyttää silloin, kun tunnusmerkistötekijöiden avulla ei saada vastausta siihen, onko oikeussuhde työsuhde vai jokin muu oikeussuhde. Tarkastelussa ovat kaikki yksittäistapauksiin liittyvät seikat sekä myös heikomman osapuolen suojan tarve. Direktio-oikeutta ei tulisi pitää pääasiallisena arviointiperusteena. 17 Vuokratyösuhteista on myös muutamia erityissäännöksiä ja niitä sovelletaan aina, kun työntekijä siirtyy käyttäjäyrityksen palvelukseen suorittamaan toimeksiannossa määriteltyjä tehtäviä. Selvyyden vuoksi mainittakoon, että toimeksiannon pituudella tai yrityksen toimialalla ei ole merkitystä säännösten soveltamisen kannalta. Ne soveltuvat siis myös kertaluonteisissa ja toimialaan kuulumattomissa vuokraustilanteissa. TSL:n vuokratyötä koskevat säännökset soveltuvat sellaisenaan myös julkisen sektorin harjoittamaan toimintaan, kuten sairaanhoitopiireihin. 18 Euroopan parlamentti ja Euroopan unionin neuvosto antoivat direktiivin koskien vuokratyötä ja sen tavoitteena on taata vähimmäissuoja 19 ja yhdenvertaisempi kohtelu vuokratyöntekijöille suhteessa yrityksen omiin työntekijöihin ja parantaa vuokratyöntekijöiden suojelua. 20 Sittemmin tämä direktiivi on implementoitu Suomen lainsäädäntöön TSL:n 2 lukua koskevilla muutoksilla (10/2012). Direktiiviä sovelletaan välillisesti sekä työsuhteisiin että työsopimuksiin työntekijän ja vuokrausyrityksen välillä. Lisäksi tulee huomioida, että direktiivi soveltuu sekä yksityiselle että julkiselle sektorille, kun kyseessä on taloudellisessa tarkoituksessa suoritettava toiminta. 21 Tätä rajausta ei ole sovellettu TSL:ssä. Vuokratyötä koskevat keskeisimmät käsitteet ovat seuraavat: 22 Työntekijä: Jäsenvaltiossa asuva henkilö, jota turvataan kansallisen työlainsäädännön avulla. Työvoiman vuokrausyritys (myöhemmin vuokrausyritys): Sellainen yritys, joka antaa työntekijöitä käyttäjäyrityksen tarpeita varten ja joiden on tarkoitus työskennellä jälkimmäisen johdon ja valvonnan alaisena. Vuokrausyritys solmii työsuhteet ja työsopimukset työntekijöiden kanssa jäsenvaltion lainsäädännön mukaisesti. Tällainen yritys voi olla sekä luonnollinen että oikeushenkilö. 17 Ks. Paanetoja 2013, s HE 104/2011, s /104/EY, 9 artikla /104/EY, 2 artikla /104/EY, 1 artikla 1 ja 2 kohta /104/EY, 3 artikla; HE 104/2011, s. 3.
16 5 Vuokratyöntekijä: Työntekijä, jolla on työsuhde tai työsopimus vuokrausyrityksen kanssa ja hän työskentelee käyttäjäyrityksen valvonnan ja johdon alaisena. Käyttäjäyritys: Oikeushenkilö tai luonnollinen henkilö, jonka toimeksiannosta vuokratyöntekijä työskentelee, sen johdon ja valvonnan alaisuudessa. Toimeksianto: Se ajanjakso, jonka aikana vuokratyöntekijä työskentelee tilapäisesti käyttäjäyrityksessä. Keskeiset työehdot: Sellaisia työehtoja, jotka määritellään jäsenvaltion lainsäädännön ja asetusten kautta tai työehtosopimusten ja hallinnollisten määräysten avulla. Ne koskevat palkkaa, lepoaikoja, ylitöitä, taukoja, työaikaa, lomia, yötyötä sekä normaaleja vapaapäiviä. 1.3 Tehtävän asettelu ja tutkimusmetodi Tämän tutkimuksen tarkoituksena on selvittää, mitkä työnantajaa koskevat oikeudet ja velvoitteet kuuluvat työvoimaa tilaavalle käyttäjäyritykselle ja mitkä oikeudet ja velvoitteet kuuluvat vuokrausyritykselle. Työn kannalta olennaisin säännös on TSL:n 1:7.3. Lisäksi velvoitteet voivat perustua myös erityissäännöksiin. Työnantajavelvoitteiden siirtyminen riippuu ennen kaikkea toimeksiantosuhteen pituudesta ja siitä, mitä toimeksiantosopimuksessa on sovittu. Työnantajavelvoitteet menevät useassa kohtaa limittäin, joten johdonmukaisuuden kannalta niitä käsitellään sekä käyttäjäyrityksen että vuokrausyrityksen näkökulmasta. Esimerkkinä mainittakoon lyhyiden ja pidempien perhevapaiden jaottelu. Lyhyitä perhevapaita voidaan käyttää kaiken mittaisissa toimeksiannoissa. Koska käyttäjäyritys päättää vuokratyöntekijöiden työajoista, lyhyitä vapaita on perusteltua käsitellä käyttäjäyrityksen velvoitteiden yhteydessä. Pidemmissä vapaissa vuokrausyrityksen rooli korostuu, vaikka vapaiden pitäminen on mahdollista vain käyttäjäyrityksen myötävaikutuksella. Pääasiassa TSL:n 1:7 :ssä säädetään velvoitteista, joskin työnjohto- ja valvontavalta perustaa käyttäjäyritykselle myös joitain oikeuksia. Vuokratyön käyttöä, sen työehtosopimusrajoituksia ja tilastotietoja tarkastellaan yleisesti. Alihankinta ja kaksi siihen liit-
17 6 tyvää tärkeää oikeustapausta sekä työntekijöiden lainaaminen ja työnvälitys käsitellään sekaannusten välttämiseksi. Näiden jälkeen käsitellään työsopimusosapuolten suostumuksia, työehtosopimusmääräysten sitovuutta käyttäjäyritykseen nähden sekä työsuhdeetuuksien jatkumista. Kolmannessa jaksossa käsitellään käyttäjäyrityksen direktiooikeuden sisältöä sekä muita sille kuuluvia oikeuksia ja velvollisuuksia sekä niiden suhdetta vuokrausyritykseen. Neljännessä jaksossa käydään läpi pelkästään vuokrausyritykselle kuuluvia oikeuksia ja velvollisuuksia, joskin niillä on lukuisia liittymiä käyttäjäyritykseen. Viidennessä jaksossa käsitellään erityissäännökset ja muita käyttäjäyritykselle ja vuokrausyritykselle kuuluvia oikeuksia ja velvoitteita. Tilaajavastuulaki ja yhteistoiminta työnantajavelvoitteina jäävät pinnallisen käsittelyn varaan, koska ne eivät ole tutkimuksen ydinaluetta. Kuudennessa osiossa selvitetään Ruotsin lainsäädännön sisältöä ja työehtosopimusmääräyksiä palkkauksen osalta. Työntekijöiden näkökulma tuodaan esille niissä kohdissa, joissa on tarpeellista havainnollistaa tilannetta myös heidän kannaltaan. Tarkastelun näkökulmaa rajataan ulkomaisten liittymien suhteen, toisin sanoen työssä käsitellään Suomessa tehtävää vuokratyötä. Myöskään vahingonkorvausoikeudellista puolta ei käsitellä muutoin kuin työntekijälle aiheutuneiden haittojen osalta. Vuosilomakorvauksiin ja -palkkaan liittyviä asioita ei käsitellä tarkoituksenmukaisuussyistä, koska vuokratyön suhteen ongelmat ovat nimenomaan vuosiloman antamisessa. Kilpailukieltosopimukset jätetään tutkimuksen ulkopuolelle, koska niiden tekemiseen ei ole varsinaista velvollisuutta. Tutkielma on oikeusdogmaattiseen metodiin perustuva, eli siinä käydään läpi voimassa olevaa ylikansallista sääntelyä, kotimaista lainsäädäntöä sekä työoikeuden normilähteisiin lukeutuvia työehtosopimuksia. Myös lakien valmisteluaineistolla on ollut suuri merkitys tutkimuksen kannalta. Oikeuskäytäntöä tuodaan esiin näkökohtien havainnollistamiseksi. Edellä mainitut muodostavat myös työn pääasiallisen lähdeaineiston. Tulkintakannanotot ovat yleensä jokaisen kappaleen lopussa. Ne perustuvat pääasiassa lakitekstien ja muun lähdemateriaalin sanamuodon mukaisiin tulkintoihin. Mukaan on liitetty myös artikkeleita sekä ohjeistuksia ja tilastotietoja. Ruotsin lainsäädännön sisällöstä etsitään potentiaalisia kehitysehdotuksia Suomen lainsäädäntöön.
18 7 2 Vuokratyöstä yleisesti 2.1 Vuokratyön käyttö Vuokratyön käyttöön Suomessa ei ole mitään varsinaisia lainsäädännöllisiä rajoitteita 23, joten yritykset voivat päättää henkilöstöpolitiikastaan melkein vapaasti myös vuokratyön osalta. Vuokratyötä voidaan käyttää esimerkiksi ruuhkahuippuja tasaamaan, sesonkityöhön ja kysynnän selvittämiseen yritystoiminnan alussa. Tutkimuksen mukaan vuokratyön tekemiseen on työntekijöiden kannalta useita eri syitä, kuten töissä käyminen opiskeluiden ohella, oma halu, muiden töiden puuttuminen, lisätienestit ja ulkoistaminen. Viimeisimmässä tapauksessa työnteko jatkuu samassa työpaikassa vuokrausyrityksen palkkalistoilla. Tutkimustulokset ovat vain suuntaa antavia, mutta niistä ilmenee kuitenkin joitakin syitä siihen, miksi ihmiset tekevät vuokratyötä. 24 Teollisuuden ja Työnantajain Keskusliitto 25 (TT) ja Suomen Ammattiliittojen Keskusjärjestön (SAK) välillä tehty yleissopimus määrää, että vuokratyöntekijöitä tulee käyttää vain poikkeuksellisesti. Sopimuksen vuokratyötä koskeva osio kuuluu seuraavasti: Yritysten on rajoitettava vuokratyövoiman käyttö vain työhuippujen tasaamiseen tai muutoin sellaisiin ajallisesti taikka laadullisesti rajoitettuihin tehtäviin, joita työn kiireellisyyden, rajoitetun kestoajan, ammattitaitovaatimusten, erikoisvälineiden tai muiden vastaavien syiden vuoksi ei voida teettää omilla työntekijöillä. Työvoiman vuokraus on epätervettä, jos eri työvoimaa hankkivien yritysten toimittamat vuokratyöntekijät työskentelevät yrityksen normaalissa työssä sen vakinaisten työntekijöiden rinnalla ja saman työnjohdon alaisen pidemmän ajan. Vuokratyövoimaa käyttävien yritysten tulee pyydettäessä selvittää pääluottamusmiehelle tällaisten työntekijöiden työskentelyyn liittyvät kysymykset Vuokratyöopas 2013, s Lehto - Sutela 2008, s TT yhdistyi Palvelutyönantajien (PT) kanssa Elinkeinoelämän Keskusliitoksi (EK) vuoden 2005 alusta. 26 Yleissopimus 1997, kohta 8.3; Ks. tarkemmin TT:2013:142, jossa työtuomioistuin on pyytänyt ennakkoratkaisua siitä, onko yleissopimus vuokratyödirektiivin vastainen. Viranomaisille ja tuomioistuimille pyydetään samalla toimintaohjeita ja keinoja laillisuuden varmistamiseen. Työntekijäliiton mielestä kyseessä on vain tarkasteluvelvoite, jonka perusteella työehtosopimuksia ei tarvitse muuttaa ja direktiivin tulee saada enintään tulkintavaikutus. Työnantajaliitto on sitä mieltä, että rajoitukset eivät perustu sallittuihin poikkeuksiin.
19 8 Myös yleissitovissa työehtosopimuksissa on rajoituksia vuokratyön käyttöä koskien. Esimerkiksi Teknologiateollisuuden työehtosopimuksessa vuokratyöntekijät saavat tehdä vain yrityksen toimialaan kuulumattomia töitä, joita ei voi teettää omilla työntekijöillä. 27 Paperiteollisuuden työehtosopimuksessa vuokratyövoiman käyttöä on rajattu voimakkaasti. Tuotantoprosessiin liittyviä tehtäviä saa teettää pelkästään omalla työvoimalla. Laadullisesti rajoitetut, tilapäiset työtehtävät ja ruuhka-aikoina tehtävä vuokratyö ovat sallittuja. Myös siivous- ja vartiointitöitä sekä tietyin ehdoin rajoitettuja kunnossapito- ja korjaustöitä saa teettää vuokratyönä. 28 Yleissopimus on tehty melkein kaksikymmentä vuotta sitten. Sen tarkoituksena on ollut työsuhteen ehtojen ja työsuhdeturvan kiertämisen estäminen, toisin sanoen käyttäjäyritysten omien työntekijöiden suojelu. Uusien työehtosopimusten tarkoitus on sisällöstä päätellen samansuuntainen. Nykyään vuokratyön käyttö on arkipäivää monessa yrityksessä, joten sopimukset luovat turhia rajoitteita yritysten työvoiman käytön joustavuutta ajatellen. 29 Yleissopimus ja vastaavanlaiset työehtosopimukset rajoittavat tarpeettomasti myös työnantajien mahdollisuuksia järjestellä työt haluamallaan tavalla. Vuokratyödirektiivin voimaansaattamisen jälkeen vuokratyötä rajoittavat työehtosopimukset ja muut vastaavat järjestelyt vuokratyön käytön rajoittamiseksi saavat perustua ainoastaan suojelullisiin toimenpiteisiin, kuten väärinkäytösten ehkäisemiseen ja työmarkkinoiden toiminnan varmistamiseen sekä työsuojeluun ja työterveyteen. 30 Koska vuokratyön käytön rajoitukset eivät perustu näihin poikkeuksiin, niitä ei tulisi enää myöskään soveltaa samalla tavoin kuin ennen. Omien työntekijöiden suojeluun nojautuminen ei enää nykymaailmassa ole perusteltua muutoin kuin epärehellisten yrittäjien osalta. Tällaisia epärehellisiä yrittäjiä ovat esimerkiksi sellaiset työnantajat, jotka pyrkivät kiertämään työsuhdeturvaa, vuosilomien ansaintaa tai työaikalainsäädäntöä. 2.2 Vuokratyö lukuina Vuokratyöstä laadittaviin tilastotietoihin ja niiden vertailtavuuteen liittyy jonkin verran epävarmuutta. 31 Tilastokeskuksen tilastojen mukaan vuonna 2012 työllisiä oli yhteensä 27 Teknologiateollisuus ry:n ja Metallityöväen liitto ry:n välinen työehtosopimus , 29. Huomaa sopimuksen voimassaoloaika. 28 Ks. tarkemmin Metsäteollisuus ry:n ja paperiliitto ry:n välinen työehtosopimus , s Työehtosopimuksissa yhä paljon vuokratyön käytön rajoituksia /104/EY, 4 artikla 1 kohta. 31 TEM 16/2012, s. 36.
20 ja lisäystä vuoteen 2011 verrattuna oli henkilöä. 32 Työssä käyvien ihmisten määrä on kasvanut maltillisesti. Vuokratyön osuus kaikista työllisistä on ollut vuonna 2012 marginaalinen yksi prosentti, mikä tarkoittaa keskimäärin henkilöä. Myös muina vuosina vuokratyön osuus on ollut marginaalinen. Eniten vuokratyöntekijöitä on ikäluokassa vuotiaat, joista noin viisi prosenttia työskentelee vuokrausyritysten palveluksessa. Vuokratyötä tehdään useilla eri aloilla joista yleisimmät ovat teollisuus, majoitus- ja ravintola-ala sekä tukku- ja vähittäiskauppa. Vuokratyöntekijöiksi laskettiin kaikki henkilöt, jotka työskentelivät työvoimaa välittävän tai vuokraavan yrityksen palveluksessa. Vuodesta 2010 vuoteen 2012 vuokratyöntekijöiden keskimääräinen osuus työmarkkinoilla on laskenut tuhannella hengellä vuosittain. 33 Vuonna 2009 vuokratyöntekijöiden osuus työmarkkinoista on ollut keskimäärin henkilöä kokonaistyöllisten määrän ollessa Vuoteen 2008 verrattuna vuokratyövoiman käyttö on vähentynyt keskimäärin henkeä. Työllisten määrä oli tuolloin Jos taas katsotaan Henkilöstöpalveluyritysten liiton teettämän kyselyn tuloksia vuokratyön määrästä, niin voidaan havaita, etteivät luvut täsmää tilastokeskuksen vastaaviin. Vuokratyöläisten määrä, pois lukien ohjelmatoimistotyö, on ollut vuonna 2011 noin Vuonna 2010 vastaava luku oli sekä vuonna Vuokratyösuhteita tehdään pääsääntöisesti määräaikaisissa työsuhteissa. Kaikkiaan vuonna 2011 solmittiin työsopimusta, joista oli toistaiseksi voimassaolevia. Vuonna 2010 samat lukemat olivat ja 2 616, vuonna ja sekä vuonna ja Tilastoista voidaan päätellä, että vuokratyön kysyntä on suhteellisen vakiintunutta viimeisen kolmen vuoden aikana, vaikkakin eri tilastojen kesken on vaihtelua. Eroavaisuudet johtuvat todennäköisesti erilaisista mittaus- ja tilastointitekniikoista. Heikko taloustilanne näkyy myös vuokratyöntekijöiden kysynnässä ja se aiheuttaa välillä jopa voimakasta vuosittaista vaihtelua. Tulevaisuudessa vuokratyön määrän voi olettaa nousevan nykyisestä, mikäli taloustilanne alkaa kohentua. Kaikesta huolimatta tilastoista nähdään, että vuokratyön tekeminen on edelleen melko marginaalinen työnteon muoto. Tilastoista käy ilmi myös toistaiseksi voimassaolevien työsuhteiden vähäinen määrä 32 Työvoimatutkimus 2012, s Työvoimatutkimus 2012, s. 13 ja Työvoimatutkimus 2011, s. 18 ja Työvoimatutkimus 2009, s Jäsenkysely 2012, s. 10 ja 17.